Diari Oficial de la Generalitat Valenciana


Sumari del DOGV 3526, del 28-06-1999 (1999/5726)

RESOLUCIÓ de 20 de maig de 1999, del director general de Recursos Humans, per la qual convoca un concurs oposició per a la provisió de vacants de pediatre dels equips d'Atenció Primària de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5726


Data del document
:   20-05-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * metge
    * concurs administratiu
    * pediatria

RESOLUCIÓ de 20 de maig de 1999, del director general de Recursos Humans, per la qual convoca un concurs oposició per a la provisió de vacants de pediatre dels equips d'Atenció Primària de la Conselleria de Sanitat. [1999/S5726]
  
Aprovada l'Oferta d'Ocupació de Personal adscrit a les institucions sanitàries pel Decret 252/1994, de 7 de desembre, del Consell de la Generalitat Valenciana, i acabat el concurs de trasllats, cal convocar el concurs oposició per a la cobertura de les places anunciades de pediatre dels equips d'Atenció Primària dependents de la Conselleria de Sanitat.
  
D'acord amb els sistemes i procediments establits pel Reial Decret Llei 1/1999, de 8 de gener, sobre la selecció del personal estatutari i la provisió de places de les institucions sanitàries de la Seguretat Social.
  
Aquesta Direcció General de Recursos Humans, fent ús de les competències que li atribueixen l'article dos de l'Ordre de 10 de març de 1997, de la Conselleria de Sanitat, per la qual s'aproven diferents delegacions d'atribucions en matèria de personal a favor de diferents òrgans de la conselleria (DOGV núm. 2.953, de 17 de març de 1997), i després d'haver escoltat les organitzacions sindicals amb representació en la Mesa Sectorial de Sanitat, acorda proveir aquestes places segons les següents bases.
  
Bases de la convocatòria
  
1. Normes generals
  
1.1 Es convoquen proves selectives per a la provisió de 35 llocs de treball vacants de pediatre dels equips d'Atenció Primària dependents de la Conselleria de Sanitat.
  
1.2 El procés selectiu es durà a terme mitjançant el sistema de concurs oposició, que es regirà per aquestes bases i pel que estableix el Reial Decret Llei 1/1999, de 8 de gener, sobre la selecció del personal estatutari i la provisió de llocs de treball de les institucions sanitàries de la Seguretat Social.
  
1.3 Segons l'acord assolit en la mesa sectorial de Sanitat, s'estableix una reserva d'1 plaça per tal de ser coberta pel torn de promoció interna. Les places que no es cobrisquen per aquest torn s'acumularan al sistema general d'accés lliure.
  
1.4 Del total de places del sistema general d'accés lliure es reserva 1 plaça per als qui tinguen la condició legal de persones amb minusvalidesa, amb grau de discapacitat igual o superior al 33%, d'acord amb la disposició addicional dinovena de la Llei 30/1984, de 2 d'agost, introduïda per la Llei 23/1988, de 28 de juliol.
  
1.5 El personal que obtinga plaça estarà subjecte al règim jurídic de l'Estatut Jurídic del Personal Mèdic de la Seguretat Social, aprovat pel Decret 3160/1966, de 23 de desembre del Ministeri de Treball i les altres disposicions que els siguen aplicables.
  
1.6 Les places estan dotades amb les retribucions que determinen el Reial Decret Llei 3/1987, d'11 de setembre, i la normativa que el desplega, en la quantia fixada pressupostàriament per al personal sanitari no facultatiu d'institucions sanitàries de la Conselleria de Sanitat.
  
1.7 Les persones que obtinguen plaça en aquesta convocatòria no podran fer-ne compatible l'exercici amb un altre lloc de treball, càrrec o activitat en el sector públic o privat, llevat dels supòsits excepcionals que preveuen les disposicions vigents en matèria d'incompatibilitats.
  
1.8 El règim de prestació de serveis serà indistintament de matí i/o de vesprada, sense perjudici de la participació en els torns d'atenció continuada per a aquelles categories que ho tenen establit. El règim horari serà el legalment estipulat.
  
2. Requisits dels aspirants
  
a) Requisits generals per a ambdós sistemes
  
2.1 Ser espanyol o nacional d'algun dels estats membres de la Unió Europea o d'algun dels països que hagen subscrit un tractat internacional en els termes establits en la disposició addicional única de la Llei 17/1993, de 23 de desembre, sobre l'accés a determinats sectors de la funció pública dels nacionals de la resta dels estats membres de la Unió Europea.
  
2.2 Tenir fets 18 anys i no haver arribat a l'edat de la jubilació.
  
2.3 Posseir el títol de Llicenciat o Doctor en Medicina i Cirurgia, i el títol corresponent de metge especialista en Pediatria expedit pel Ministeri d'Educació i Ciència.
  
Es considerarà suficient per participar en la convocatòria l'acreditació d'haver presentat en temps i forma davant el Ministeri d'Educació i Cultura la corresponent sol·licitud d'expedició del títol de l'especialitat. Els nomenaments que s'expedisquen i les preses de possessió estaran condicionats a la necessitat ineludible d'obtenció del títol de l'especialitat i la seua presentació a l'òrgan corresponent de la Conselleria de Sanitat, una vegada que el Ministeri d'Educació i Cultura haja resolt els tràmits previstos en la normativa vigent per a la seua expedició.
  
2.4 Aptitud psicofísica que s'acreditarà mitjançant un certificat mèdic quan s'haurà obtingut la plaça. La presa de possessió queda supeditada a la superació d'aquest requisit.
  
2.5 No estar inhabilitat per a l'exercici professional o de funcions públiques, ni separat mitjançant un expedient disciplinari del servei de les administracions públiques o de la Seguretat Social.
  
2.6 Haver ingressat els drets d'examen segons explica la base 3.1 d'aquesta convocatòria.
  
b) Requisits específics per al torn restringit de promoció interna
  
A més dels requisits de l'apartat anterior, els aspirants que concórreguen pel torn restringit de promoció interna hauran d'acreditar que tenen la condició de personal estatutari amb plaça en propietat en institucions sanitàries dependents de la Conselleria de Sanitat en el grup de classificació immediatament inferior al grup de les places que es convoquen, dels establits en l'article 3 del Reial Decret Llei 3/1987, d'11 de setembre, i també que han completat dos anys de serveis amb plaça en propietat abans de l'acabament del termini de presentació d'instàncies.
  
c) Moment en què cal acreditar el compliment dels requisits per a concursar
  
Per ser admesos a la realització de les proves bastarà que els aspirants manifesten i declaren en les seues instàncies que tenen tots i cada un dels requisits i les condicions exigits, referits a la data d'acabament del termini assenyalat per a la presentació de sol·licituds.
  
Els requisits a què es refereixen els apartats a) i b), els acreditarà l'aspirant mitjançant la documentació original, un testimoni notarial o una fotocòpia compulsada, i caldrà aportar-los en els terminis establits en les bases 7.1 i 6.1, respectivament. El pagament dels drets d'examen, que s'ha de fer abans de presentar la sol·licitud, es farà com indica la base 3.
  
3. Sol·licituds
  
3.1. Les persones interessades a participar en el concurs oposició hauran d'emplenar una sol·licitud que necessàriament s'haurà d'adaptar al model que es proporcionarà a les direccions territorials de la Conselleria de Sanitat i a la Gerència d'Alcoi. Els sol·licitants hauran de seguir les instruccions que hi ha a l'imprès.
  
Quan s'haurà emplenat la sol·licitud, caldrà ingressar en el compte corrent número 2077/0014/3.9/6493413596 de Bancaixa la quantitat de 3.520 (tres mil cinc-centes vint) pessetes en concepte de drets d'examen.
  
En pagar els drets d'examen, l'oficina bancària on es faça l'ingrés segellarà i datarà tots els exemplars de què consta el model de sol·licitud, en conservarà el 4 i en tornarà la resta a la persona que faça l'ingrés.
  
3.2 Els exemplars 1, 2 i 3 de la sol·licitud es podran presentar a les unitats de registre de les següents dependències administratives:
  
03943 Alacant: carrer Girona, 26.
  
03202 Alcoi: avinguda. del País Valencià, 33.
  
12243 Castelló de la Plana: carrer Hort dels Corders, 12.
  
46349 València: gran via de Ferran el Catòlic, 74.
  
O mitjançant qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
L'exemplar número 3 quedarà en poder de la persona interessada i li servirà de justificant. En tots tres exemplars hi haurà de figurar tant el segell de l'entitat bancària, que acreditarà el fet d'haver pagat els drets d'examen, com el segell del registre de l'organisme on s'entregue, que acreditarà el fet d'haver presentat la instància dins del termini establit per fer-ho.
  
La falta d'un dels segells determinarà l'exclusió de l'aspirant. En cap cas el pagament a l'entitat bancària pot substituir el tràmit de presentació en temps i forma, segons el que es preveu anteriorment.
  
3.3 El termini de presentació d'instàncies serà d'un mes comptador des de l'endemà de la publicació d'aquesta convocatòria en el Diari Oficial de la Generalitat Valenciana.
  
3.4 La consignació de dades falses en la instància o en la documentació aportada pels aspirants comportarà l'exclusió del concurs o la nul·litat de la plaça adjudicada, si cal, sense perjudici de les mesures legals que corresponguen.
  
3.5 L'adreça que conste en les instàncies serà considerada l'única vàlida per a notificacions. Són responsabilitat exclusiva del concursant tant les errades en la consignació com la comunicació a la Conselleria de Sanitat de qualsevol canvi del domicili.
  
3.6 El tribunal establirà, per a les persones amb disminució que ho sol·liciten, les adaptacions possibles de temps i de mitjans per a la realització de les proves. Amb aquesta finalitat, les persones interessades hauran de formular la petició corresponent en la sol·licitud de participació en la convocatòria. Aquestes adaptacions no podran desvirtuar el caràcter de les proves, la finalitat de les quals és valorar l'aptitud dels aspirants per a les funcions pròpies de la plaça a què concursen.
  
3.7 Els aspirants sols podran participar a través d'un dels dos sistemes d'accés indicats. L'opció pel torn restringit de promoció interna caldrà fer-la en la sol·licitud de participació en la convocatòria, en el lloc que hi ha per a això. En el supòsit que l'aspirant no tinguera els requisits per a concursar per aquest torn, la seua sol·licitud es traslladarà automàticament al torn lliure. Els aspirants que opten en la instància pel torn restringit de promoció interna no podran optar a les places assignades al torn lliure.
  
4. Admissió i exclusió dels aspirants
  
4.1 Acabat el termini de presentació d'instàncies, el director general de Recursos Humans de la Conselleria de Sanitat publicarà una resolució per la qual aprovarà la llista provisional d'aspirants admesos i exclosos. En aquesta llista hi haurà, per cada fase, el nom i els cognoms dels concursants, categoria a què concursen, la indicació de la causa d'exclusió, si és el cas, i el termini per a esmenar els defectes.
  
Els aspirants disposaran d'un termini de deu dies hàbils comptadors des de l'endemà de la data de publicació de la resolució de la llista provisional per esmenar els defectes i, si és el cas, l'exclusió indeguda, segons estableix l'article 71 de la Llei de Règim Jurídic de les Administracions Públiques i del Procediment Administratiu Comú.
  
4.2 Acabat el termini esmentat en la base anterior, vistes les al·legacions i esmenats els defectes si cal, es publicarà la llista definitiva d'admesos i exclosos de la mateixa manera que la llista provisional.
  
En la mateixa resolució que farà pública la llista de persones admeses i excloses s'indicarà el lloc i la data del començament dels exercicis de la fase d'oposició. Aquesta publicació servirà de notificació a les persones interessades.
  
5. Tribunals
  
5.1 Les persones que formaran el tribunal seran nomenades pel conseller, a proposta del secretari general de la Conselleria de Sanitat, d'acord amb l'article 1.k de l'Ordre de 10 de març de 1997 de la Conselleria de Sanitat. La llista dels membres serà publicada amb una anticipació d'un mes com a mínim abans del començament de les proves, junt a la resolució que aprovarà la llista provisional d'aspirants admesos i exclosos.
  
5.2 El tribunal el compondran set persones. Es designarà el mateix nombre de suplents. Tindrà la composició següent:
  
President: el director general d'Atenció Primària i Farmàcia o la persona que hi delegue.
  
Vocals:
  
- Un llicenciat en medicina general i cirurgia, especialista en pediatria, amb experiència reconeguda i coneixements en Atenció Primària de Salut.
  
- Un metge especialista en pediatria proposat per la Comissió Nacional de l'Especialitat de Pediatria.
  
- Un metge especialista en pediatria proposat per la Societat Científica Valenciana de Pediatria.
  
- Un metge pediatre en representació de la Conselleria de Sanitat, amb reconeguda experiència i coneixements en Atenció Primària de Salut.
  
- Un metge pediatre, amb reconeguda experiència i coneixements en Atenció Primària de Salut, representant de les organitzacions sindicals.
  
Secretari: serà un funcionari de la Conselleria de Sanitat, llicenciat en medicina i cirurgia.
  
5.2.1 Totes les persones que formen part del tribunal hi actuaran amb veu i vot, i tant els titulars com els suplents hauran de tenir una titulació de nivell acadèmic igual o superior a l'exigida per a l'ingrés.
  
5.2.2 S'entendrà que està constituït el tribunal quan hi assistisquen la majoria absoluta dels seus membres i necessàriament el que en siga president o el seu suplent, el qual tindrà vot de qualitat en cas d'empat. Si no hi assisteix el secretari, en farà les funcions un vocal, d'acord amb el que estableix l'ordre en què apareixen allistats en la base 5.1.
  
5.2.3 Quan no es faça la proposta de vocals en un termini de 15 dies des que siga sol·licitada, podrà directament nomenar-los l'autoritat convocant.
  
5.2.4 El tribunal podrà disposar la incorporació als seus treballs d'assessors especialistes per a totes o algunes de les proves, d'acord amb el que preveu la convocatòria. Aquests assessors hauran de tenir un titulació de nivell acadèmic igual o superior a l'exigida per a l'ingrés, i es limitaran a exercir les seues especialitats tècniques per raó de les quals exclusivament col·laboraran amb l'òrgan de selecció.
  
5.2.5 Entre les persones que formen el tribunal n'hi haurà d'haver que mantinguen una vinculació professional de caràcter fix amb la Conselleria de Sanitat. Ha de quedar ben acreditada en l'expedient la causa que determine els nomenaments que, excepcionalment, no siguen de personal fix.
  
5.3 Corresponen al tribunal les funcions de determinació concreta del contingut de les proves i qualificació dels aspirants, tant en la fase d'oposició com en la de concurs. També, en general, l'adopció de les mesures que calguen per al desenvolupament correcte de les proves selectives, segons estableixen el Reial Decret Llei 1/1999, de 8 de gener, i la convocatòria.
  
Els criteris d'actuació del tribunal referits a les funcions assenyalades adés hauran de fer-se públics abans de la realització de les proves.
  
5.4 Els membres del tribunal hauran d'abstenir-se, i podran ser recusats per les persones interessades, quan hi concórreguen les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú. Igualment, hauran d'abstenir-se els que hagen fet tasques específiques de preparació d'aspirants els cinc anys anteriors al començament de les proves, llevat que aquestes tasques estigueren vinculades a la formació oficial per a l'obtenció del títol amb la base del qual hi concorren els aspirants.
  
5.5 Per a comunicacions i altres incidències, el tribunal tindrà la seua seu en els serveis centrals de la Conselleria de Sanitat, al carrer del misser Mascó, núm. 31, 46397 València.
  
6. Desenvolupament de la convocatòria
  
Les proves selectives pel sistema de concurs oposició consistiran en la celebració de cadascuna d'aquestes fases a fi de determinar l'aptitud dels aspirants i d'establir-ne l'ordre de prelació per a la selecció.
  
6.1 La fase d'oposició comportarà la realització per part dels aspirants d'un exercici que consistirà en la contestació d'un qüestionari de preguntes amb supòsits alternatius, en el temps màxim de tres hores. El contingut d'aquest qüestionari estarà d'acord amb el temari que figura com a annex III.
  
Els aspirants pel sistema de promoció interna hauran de fer el mateix exercici que els del torn lliure.
  
El lloc i la data del començament dels exercicis de les diferents categories s'indicaran en la resolució que farà pública la llista definitiva de persones admeses i excloses.
  
Els aspirants seran convocats per a cada prova en crida única, i perdran els seus drets els opositors que no hi compareguen.
  
La puntuació màxima en la fase d'oposició serà de 100 punts. Serà necessari contestar correctament almenys el 50% de les preguntes formulades.
  
Serà competència del tribunal la determinació concreta del nombre de preguntes que caldrà contestar per aprovar les proves, així com l'establiment de la fórmula de correcció. Aquests criteris seran publicats abans de la realització de les proves. Sense perjudici del caràcter eliminatori, podran superar la fase d'oposició un nombre d'aspirants superior al de places convocades.
  
Acabada la prova selectiva, el tribunal farà pública, al tauler d'anuncis de la seu central de la Conselleria de Sanitat, la relació d'aspirants aprovats per ordre de la puntuació assolida.
  
Els aspirants que hagen superat la fase d'oposició disposaran d'un termini de 15 dies naturals a partir de la publicació de la relació d'aspirants aprovats per presentar els documents que acrediten els mèrits valorables en la fase de concurs d'acord amb el barem previst en els annexos I i II. Els hauran de presentar en les unitats de registre esmentades en la base 3.2 de la convocatòria. Els aspirants de promoció interna hauran d'acreditar també els requisits establits en la base 2.b.
  
6.2 En la fase de concurs, a què accediran els aspirants que hagen superat la fase d'oposició, es valoraran, segons el barem que consta com a annex I, els mèrits directament relacionats amb el contingut dels llocs de treball i l'experiència professional en llocs de personal sanitari.
  
El barem de mèrits que hi ha com a annex I es complementarà per als aspirants que concórreguen pel sistema de promoció interna amb una puntuació addicional que no podrà excedir el 15% de la puntuació màxima d'aquell, assignada en funció de l'àrea professional de la categoria estatutària de procedència, així com els serveis prestats amb plaça en propietat i l'exercici, si és el cas, de llocs específics de l'estructura de les institucions sanitàries, i que consta com a annex II.
  
Igualment, hi haurà una puntuació addicional al barem de mèrits pels coneixements de valencià, acreditats per la Junta Qualificadora de Coneixements de Valencià.
  
El tribunal assignarà la puntuació prevista en el barem i la puntuació addicional per promoció interna i coneixements de valencià als mèrits acreditats pels aspirants que hagen superat la fase d'oposició.
  
En cap cas les puntuacions addicionals o la de la fase del concurs podran ser aplicades per superar exercicis de la fase d'oposició.
  
Sols podran ser valorats els mèrits que tinguen les persones interessades fins el dia de la publicació de la convocatòria, i que siguen suficientment acreditats mitjançant documentació original, testimoni notarial o fotocòpia compulsada.
  
Els tribunals, que sols podran valorar la documentació degudament acreditada i aportada en temps i forma, podran requerir-ne qualsevol aclariment. Quan el requeriment no siga atés, no serà valorat el mèrit corresponent. Els tribunals podran també sol·licitar als aspirants una còpia traduïda per un traductor jurat dels documents al·legats, quan aquest estiguen redactats en idiomes diferents dels oficials a la Comunitat Valenciana.
  
6.3 Acabades les proves selectives, el tribunal farà públic en el tauler d'anuncis de la seu central de la Conselleria de Sanitat la llista dels aspirants ordenats per la puntuació obtinguda, que serà la suma de les puntuacions de les fases de concurs i d'oposició. Els empats en la puntuació total es resoldran a favor de l'aspirant que haja obtingut major puntuació en la fase d'oposició.
  
Aquesta relació serà elevada pel tribunal al director general de Recursos Humans.
  
6.4 El director general de Recursos Humans farà pública, en el tauler d'anuncis de la seu central, la resolució per la qual aprovarà la llista de places que s'oferiran als aspirants i el procediment perquè ells puguen efectuar la seua opció a plaça, davant la Direcció General de Recursos Humans de la Conselleria de Sanitat, en el termini de 20 dies naturals. Les vacants que s'oferiran correspondran sempre a places bàsiques de la categoria convocada.
  
Els aspirants seleccionats pel sistema de promoció interna tindran preferència per a l'elecció del lloc de treball sobre els procedents del sistema general d'accés lliure.
  
Els llocs de treball s'adjudicaran entre els aspirants d'acord amb la sol·licitud, l'ordre de preferència i per l'ordre de la puntuació assolida. Perdran els drets derivats de la seua participació en les proves selectives els aspirants que no sol·liciten plaça en temps i forma segons el que establisca la resolució a què es refereix el paràgraf primer d'aquest apartat i els que no obtinguen cap plaça entre les efectivament sol·licitades, així com els que, per la puntuació obtinguda en el concurs oposició, no els corresponga cap plaça de les oferides. Solament podran ser declarats aprovats en les proves selectives i, per tant, nomenats els aspirants que obtinguen plaça.
  
El director general de Recursos Humans publicarà al tauler d'anuncis de la seu central de la Conselleria de Sanitat la llista provisional d'aspirants aprovats amb indicació de la plaça que els haurà correspost. Aquesta llista també es farà pública en les direccions territorials de la Conselleria de Sanitat i en la Gerència d'Àrea de Salut d'Alcoi.
  
Si en qualsevol moment del procés de selecció arriba a coneixement del tribunal que algun dels aspirants no posseeix tots els requisits exigits, haurà de requerir-li'n l'acreditació. Si els requisits en qüestió no són acreditats en el termini dels deu dies hàbils següents a la notificació del requeriment, el tribunal farà una proposta d'exclusió de la persona interessada, amb indicació de les inexactituds o falsedats formulades per l'aspirant, al director general de Recursos Humans, el qual, després de fer les verificacions que considere necessàries, dictarà una resolució motivada que exclourà l'aspirant del concurs oposició. Aquesta resolució podrà ser impugnada de la manera que estableix la base 11.
  
7. Presentació de documents
  
7.1 En el termini de 20 dies fixat per a l'elecció de destinació en el primer paràgraf de la base 6.4 i davant de l'òrgan que s'hi esmenta, els aspirants hauran de presentar la documentació següent:
  
a) Una fotocòpia compulsada del document nacional d'identitat.
  
b) Una fotocòpia compulsada del títol, diploma o resguard de la titulació i especialitat corresponent.
  
c) Una declaració de no haver estat separat mitjançant expedient disciplinari de les administracions públiques o de la Seguretat Social, i de no exercir activitats incompatibles.
  
d) Acreditar, mitjançant un reconeixement sistemàtic oficial, l'aptitud psicofísica.
  
e) Els aspirants minusvàlids hauran de presentar una certificació de la Conselleria de Benestar Social, o d'un altre òrgan competent d'altres comunitats autònomes o de l'administració de l'estat, que acredite aquesta condició, així com la seua capacitat d'exercir les tasques que corresponen als llocs d'aquesta convocatòria.
  
7.2 Qui dins del termini fixat, i llevat de casos de força major, no presente la documentació, no podrà ser nomenat i quedaran anul·lades totes les actuacions, sense perjudici de la responsabilitat en què poguera haver incorregut per falsedat en la seua instància. En tal cas, la plaça s'inclourà entre les convocades en el següent procés selectiu.
  
Els aspirants aprovats que tinguen la condició de personal fix de les administracions públiques o dels serveis de salut estaran exempts d'acreditar les condicions i els requisits ja justificats per obtenir el seu anterior nomenament, i hauran de presentar una certificació de l'organisme de què depenguen que acredite la seua condició i les altres circumstàncies que consten en el seu expedient personal.
  
7.3 Si un aspirant seleccionat no té algun dels requisits exigits en la convocatòria, el director general de Recursos Humans dictarà una resolució motivada en què declararà la pèrdua dels drets a la plaça de què es tracte. Aquesta resolució podrà ser impugnada de la manera que estableix la base 11.
  
8. Publicació, nomenament i presa de possessió
  
Quan haurà acabat el termini per a la presentació de documents i s'hauran adjudicat les places, s'acordarà el nomenament dels aspirants aprovats, que es publicarà en el Diari Oficial de la Generalitat Valenciana.
  
Els aspirants que hagen obtingut una plaça per concurs oposició disposaran del termini d'un mes, comptador a partir de l'endemà de la publicació a què fa referència el paràgraf anterior, per incorporar-s'hi i prendre'n possessió. La presa de possessió es durà a terme, després que haurà lliurat el nomenament el director general de Recursos Humans de la Conselleria de Sanitat, davant la direcció de l'àrea d'Atenció Primària i Promoció de la Salut a què estiga adscrita la plaça. Perdran els seus drets els qui sense causa suficientment justificada deixen passar el termini sense incorporar-s'hi.
  
9. Coneixement del valencià
  
9.1 Els qui superen les proves selectives acreditaran els seus coneixements de valencià amb la presentació dels certificats de la Junta Qualificadora de Coneixements de Valencià.
  
9.2 Els qui no acrediten els coneixements de valencià a què fa referència el punt anterior es comprometran a fer els cursos de perfeccionament que s'organitzaran per a això.
  
10. Publicitat
  
Llevat dels casos en què expressament es determine el contrari, les publicacions de les diferents actuacions relatives a la convocatòria es faran al tauler d'anuncis de la seu central de la Conselleria de Sanitat. Els diferents terminis comptaran des de la diligència d'exposició al tauler de cada acte. No obstant això, i només per a informació dels concursants, es remetran còpies d'aquestes publicacions a les direccions territorials de la Conselleria de Sanitat d'Alacant, Castelló i València i, si és el cas, a les gerències d'àrea. El tribunal podrà determinar la conveniència d'usar altres mitjans per a informació exclusivament.
  
11. Recursos
  
Aquesta convocatòria, les seues bases i tots els actes administratius que siguen dictats tot executant-la pel director general de Recursos Humans de la Conselleria de Sanitat podran ser impugnats per les persones interessades mitjançant la interposició d'un recurs contenciós administratiu davant la seu del Jutjat Contenciós Administratiu de la ciutat de València, segons que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com en els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament podran interposar el recurs de reposició, en el termini d'un mes, davant el director general de Recursos Humans, d'acord amb els articles 116 i 117 de la citada Llei 30/92, segons la redacció modificada per la Llei 4/1999.
  
Contra les resolucions i els actes de tràmit dictats pel tribunal que ha de jutjar el concurs-oposició podrà interposar-se un recurs d'alçada, i potestatiu de reposició, en el termini d'un mes, segons l'Ordre de 10 de març de 1997 de la Conselleria de Sanitat (articles 107 i 114 de la Llei de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999).
  
Tot això sense perjudici que s'use qualsevol altre recurs que per al seu dret estime convenient.
  
València, 20 de maig de 1999.- El director general de Recursos Humans: Pompeyo Esparza Bernabeu.
  
Annex I
  
Barem de mèrits per al concurs oposició de pediatres OMW-2948
  
1. Formació universitària (màxim 15 punts)
  
a) Estudis de llicenciatura:
  
Per cada matrícula d'honor: 8 punts
  
Per cada excel·lent: 6 punts
  
Per cada notable: 4 punts
  
Per cada aprovat: 2 punts
  
Premi fi de carrera: 3 punts
  
La suma de les puntuacions es dividirà pel nombre total d'assignatures avaluades, expressant el quocient amb els dos primers decimals obtinguts. (No es valoraran les assignatures de religió, formació política, educació física i idiomes)
  
b) Estudis de doctorat:
  
1. Sistema anterior a l'establit pel Reial Decret 185/1985, de 23 de gener:
  
- Grau de llicenciatura: 2 punts
  
- Aspirants que hagueren superat la totalitat dels cursos de doctorat: 1 punt
  
2. Aspirants que hagueren realitzat el programa complet de doctorat segons el sistema establit pel Reial Decret 185/1985, de 23 de gener:
  
- Aspirants que hagueren superat la totalitat dels cursos de doctorat: 1 punt
  
- Reconeixement de suficiència investigadora: 2 punts
  
Els apartats 1 i 2 són excloents entre si.
  
c) Grau de doctor: 3 punts. Grau de doctor amb la menció cum laude o excel·lent: 1 punt més.
  
2. Formació especialitzada (màxim 35 punts):
  
2.1 Formació en l'especialitat de pediatria i àrees específiques:
  
a) Aspirants que hagen obtingut el títol d'especialista després de complir el període complet de formació com a resident del programa MIR o que hagen complit el període complet de formació com a residents en centre estranger amb programa reconegut de docència per a postgraduats en l'especialitat i amb la titulació d'especialista convalidada pel Ministeri d'Educació i Ciència: 18 punts.
  
b) Aspirants que hagen obtingut el títol d'especialista per una via diferent al programa MIR: 8 punts
  
Les puntuacions pels mèrits previstos en els apartats a i b són excloents entre si.
  
2.2 Pel període complet de formació especialitzada com a resident en una altra especialitat diferent a pediatria i puericultura en centre nacional o estranger amb programa reconegut de docència per a postgraduats pel Ministeri d'Educació i Ciència: 4 punts
  
2.3 Per cursos superiors o diplomes en Salut Pública i en matèries relatives a l'Atenció Primària de Salut, amb el reconeixement del Ministeri d'Educació o de Sanitat o bé per les respectives conselleries de les comunitats autònomes (fins a un màxim de 8 punts):
  
> de 700 hores lectives: 3,5 punts
  
> de 320 € 700 hores lectives: 3 punts
  
de 150 € 320 hores: 2,5 punts
  
3. Experiència professional (màxim 35 punts):
  
3.1 Per cada mes complet de serveis prestats en l'àmbit de l'Atenció Primària en centres assistencials del SNS com a metge pediatre d'EAP o zona: 0, 25 punts
  
3.2 Per cada quatre caps de setmana o vuit dies festius de serveis prestats exercint les funcions de reforç de la plantilla d'Atenció Primària, així com per cada mes complet de serveis prestats com a metge d'EAP o zona: 0,15 punts
  
3.3 Per cada mes complet de serveis prestats com a personal facultatiu en l'àmbit de l'assistència especialitzada: 0,05 punts
  
3.4 Per cada mes complet de serveis prestats en Medicina General, en centres sanitaris pertanyents a altres administracions públiques: 0,03 punts
  
3.5 Per cada any d'exercici de plaça de cap de secció en serveis jerarquitzats i/o lloc de professor titular de les facultats de Medicina, Farmàcia, Estomatologia, Químiques o Biològiques, fins a un màxim de 12 punts: 1 punt
  
Els serveis prestats coincidents en el temps seran excloents entre si.
  
4. Altres activitats (màxim de 15 punts)
  
4.1 Per cada mes de serveis prestats en els serveis de salut exercint funcions relatives a l'ordenació, planificació, direcció o gestió de serveis sanitaris: 0,25 punts
  
4.2 Professor associat o col·laborador docent d'universitat en ciències de la Salut en centres amb conveni específic amb universitat i amb programa de docència pregrau. Per cada any (fins a un màxim d'1 punt): 0,20 punts
  
4.3 Per activitats com a tutor dels programes de formació postgraduada en l'especialitat de Medicina Familiar i Comunitària. Per cada any, 0,1 punts fins a un màxim de 0,5 punts.
  
4.4 Per treballs científics i d'investigació publicats, així com aportacions a reunions i congressos científics, i en funció de l'aportació de la persona interessada a aquests, del seu rigor científic o investigador, relacionats amb l'Atenció Primària, el tribunal valorarà segons el seu criteri i fins a un màxim de 5 punts:
  
 Regional Nacional Internacional Publicacions Original 0.5 1 3 Revisió 0.35 0.7 1.4 Cas 0.15 0.3 0.6 Carta 0.05 0.1 0.2 Comunicacions 0.1 0.2 0.4 Ponència o conferència (congrés) 0.2 0.4 0.8 Llibres o capítols de llibre 0.35 0.7 1.4
  
4.5 Per assistència a cursos relacionats amb la categoria de les places a què s'opta, reconeguts pel Ministeri de Sanitat i Consum o les respectives comunitats autònomes (cursos de formació contínua i continuada). Per cada 10 hores: 0,05 punts fins a un màxim de 5 punts.
  
4.6 Per activitats docents en cursos relatius a l'Atenció Primària de Salut, amb el reconeixement del Ministeri d'Educació o Sanitat o per les conselleries respectives de les comunitats autònomes, per cada 50 hores lectives (fins a un màxim de 5 punts): 0,20 punts
  
4.7. Aspirants que hagen exercit una plaça de facultatiu, de caràcter assistencial o de coordinació i direcció en programes de cooperació internacional en virtut de convenis o acords d'assistència sanitària organitzats o autoritzats per l'administració pública: 0,25 punts per mes fins a un màxim de 3 punts
  
4.8 Per haver gaudit de beques d'estudi i/o investigació, així com per haver realitzat activitats relacionades amb l'Atenció Primària, no previstos en els apartats anteriors, el tribunal podrà assignar fins a un màxim de 2 punts.
  
4.9 Aspirants que hagueren format part de les distintes comissions d'àrea, en l'àmbit de l'Atenció Primària constituïdes en centres sanitaris públics. Per cada any com a membre d'aquestes comissions (fins a un màxim d'1 punt): 0,1 punts
  
Coneixements de valencià
  
Coneixements de valencià, avalats per la Junta Qualificadora de Coneixements de Valencià:
  
1. Coneixements orals: 0,5 punts
  
2. Coneixement elemental: 1 punt
  
3. Coneixement mitjà: 1,5 punts
  
4. Coneixement superior: 2 punts
  
Sols es valorarà el certificat de major grau de coneixement.
  
Annex II
  
Barem de mèrits per al torn de promoció interna de pediatria
  
I. Contingut funcional (màxim 7 punts)
  
a) Per una plaça en propietat en categoria d'igual grup de classificació dins de qualsevol dels estatuts de personal de les institucions sanitàries de la Seguretat Social: 7 punts
  
b) Per una plaça en propietat en categoria de grup de classificació immediat inferior de qualsevol dels estatuts de personal d'institucions sanitàries de la Seguretat Social: 5 punts
  
c) Per una plaça en propietat en categoria d'altres grups de classificació de qualsevol dels estatuts de personal d'institucions sanitàries de la Seguretat Social: 2'5 punts
  
II. Serveis prestats (màxim 3 punts) (per a totes les categories)
  
Per un mes complet de serveis prestats en propietat en la plaça de procedència, fins a un màxim de 3 punts: 0,05 punts
  
III. Exercici de llocs (màxim 2,5 punts)
  
a) Per exercir llocs directius (gerent, director i/o subdirector) en àrees d'Atenció Primària i/o Especialitzada: 2,5 punts
  
b) Per exercir llocs directius no inclosos en l'apartat anterior en àrees d'Atenció Primària i/o Especialitzada: 2 punts
  
Sols s'acreditarà valoració per aquest punt si l'exercici del lloc ha estat igual o superior a 6 mesos, amb l'exclusió dels nomenaments provisionals.
  
Podrà assignar-se valoració per més d'un subapartat encara que la puntuació total per aquest punt mai excedirà els 2,5 punts.
  
Annex III
  
Proposta de temari de pediatria d'EAP
  
Clínica: 30 temes (60%)
  
1. El nounat. Exploració, necessitats i atencions. Fisiologia evolutiva: la maduració dels òrgans i sistemes.
  
2. Creixement. Corbes de creixement. Trastorns de creixement. El desenvolupament psicomotor. Signes d'alerta de la seua alteració.
  
3. Factors de risc físics, psíquics i socials del desenvolupament del xiquet. Evolució psicològica del xiquet i de l'adolescent.
  
4. Alimentació i nutrició del xiquet i de l'adolescent. Lactància materna: promoció, tècnica, dificultats i contraindicacions. Fàrmacs durant la lactància.
  
5. Accidents en la infància: epidemiologia, clínica i prevenció. Maneig dels accidents més freqüents: cremades, ferides, traumatismes i intoxicacions.
  
6. Neonatologia: malformacions majors i menors: cribratge i diagnòstic. Icterícia. Infeccions neonatals. Seguiment dels traumatismes obstètrics. Bufs en els nounats: actitud diagnòstica.
  
7. Patologia freqüent: costra làctia, dermatitis del bolquer, conjuntivitis, obstrucció del conducte lacrimal, muguet, granuloma umbilical, etc. Seguiment en Atenció Primària del nounat amb problemes en el període neonatal.
  
8. Patologia ORL: rinitis, adenoïditis, sinusitis, faringoamigdalitis, laringitis, otitis. Sordesa: factors de risc i signes d' alerta. Patologia de vies respiratòries baixes: broquiolitis, asma, pneumònies i pleuritis, tuberculosi. Tos recurrent.
  
9. Patologia digestiva: patologia bucal. Vòmits i regurgitacions del lactant: reflux gastroesofàgic. Gastroenteritis, diarrea crònica, al·lèrgia i intolerància alimentària, restrenyiment, encopresi, parasitosi, dolor abdominal recurrent, abdomen agut, hèrnies. Hepatitis.
  
10. Patologia genitourinària en la infància i adolescència: infecció urinària. Reflux vesicoureteral. Diagnòstic diferencial de proteïnúria i hematúria. Fimosi, balanitis, hipospàdies, hidrocele, criptorquídia, escrot agut, vulvovaginitis, sinèquia vulvar, dismenorrea.
  
11. Hematologia. Anèmia en pediatria, diagnòstic diferencial de les adenopaties. Sospita de coagulopaties i el seu estudi. Immunodeficiències.
  
12. Oncologia pediàtrica: tumors més freqüents en la infància. Signes clínics i diagnòstic precoç. Leucèmies.
  
13. Patologia cardiocirculatòria. Conducta a seguir davant un xiquet amb buf, signes de sospita de cardiopatia congènita, profilaxi de l'endocarditis. Hipertensió arterial.
  
14. Patologia endocrinològica: obesitat, trastorns de la talla i de l'inici puberal. Diabetis i hipoglucèmia. Trastorns tiroïdals. Alteracions suprarenals.
  
15. Patologia neurològica: cefalea, convulsions, hipertensió endocranial, diagnòstic diferencial de la meningitis. Vertígens. Trastorns de tancament del tub neural. Paràlisi cerebral infantil. Miopaties més freqüents.
  
16. Patologia oftalmològica: conjuntivitis, blefaritis, estrabisme, ambliopia, malalties congènites. El fons d'ull. Traumatismes oculars.
  
17. Odontoestomatologia: exploració de la boca. Higiene bucal, càries i patologia periodontal, malposició i maloclusió. Profilaxi bucodental. Gingivitis i estomatitis, traumatismes dentaris.
  
18. Patologia dermatològica: dermatitis seborreica, dermatitis atòpica, urticària, impetigen, micosis cutànies. Herpes simple i herpes zòster, berrugues, mol·lusc contagiós, pitiriasi rosada, acne, psoriasi, sarna, pediculosi. Manifestacions cutànies de malalties sistèmiques, alopècia, eritema i cremades solars, angiomes, nevus pigmentaris.
  
19. Patologia ortopèdica: exploració dels membres de la marxa, esquena i anques. Detecció precoç d'alteracions de l'aparell locomotor: torticoli congènita, paràlisi braquial, fractura de clavícula i luxació congènita d'anca. Fractures i esquinços. Artritis i osteomielitis. Alteracions dels membres superiors: pronació dolorosa, paràlisi obstètrica. Alteracions de la columna: torticoli, escoliosi, cifosi, hiperlordosi, espondilolistesi, mal d'esquena en xiquets i adolescents. Alteracions dels membres inferiors: rotacions tibials, genoll var i valg, mal de cames, dolor de genoll. Peus plans, metatars var i altres alteracions de l'eix del peu. Mal de peus.
  
20. Patologia infecciosa I: febre d'origen desconegut. Maneig de la febre en el xiquet. Diagnòstic diferencial dels exantemes. Ús racional d'antibiòtics en atenció primària. Mesures de control de les infeccions: guarderies, col·legis. Infeccions recurrents.
  
21. Patologia infecciosa II: malalties bacterianes. Tuberculosi: epidemiologia, diagnòstic i tractament.
  
22. Patologia infecciosa III: malalties víriques i parasitàries. Infecció per VIH.
  
23. Reumatologia: signes de sospita de trastorns reumàtics. Principals malalties reumàtiques en el xiquet.
  
24. El xiquet maltractat. Tipus de maltractament infantil. Sospita, detecció i intervenció multidisciplinària.
  
25. Psicopatologia infantil i juvenil. El pediatre davant el conflicte mental. Trastorns psicològics del xiquet i de l'adolescent. Trastorns generalitzats del desenvolupament: autisme. Dèficit d'atenció amb hiperactivitat. Tics. Depressió, ansietat, esquizofrènia i trastorns psicosomàtics. Anorèxia nerviosa i bulímia.
  
26. Trastorns del comportament i de la comunicació. Fòbia escolar. Trastorns del llenguatge: dislèxia, disgrafia, disfèmia, etc. Retard mental: etiologia, epidemiologia i diagnòstic. Estimulació precoç.
  
27. Altres trastorns: plor del lactant. El xiquet que no menja: problemes de relació alimentària. Enuresi. Fracàs escolar. Trastorns del son en el xiquet.
  
28. Mort sobtada: epidemiologia, prevenció i tractament de la família. Urgències en atenció primària: reanimació cardiopulmonar. Obstrucció de les vies aèries superiors. Anafilàxia. Intoxicacions. Convulsions. Coma. Traumatisme cranial.
  
29. Seguiment en Atenció Primària del xiquet amb malalties cròniques o amb deficiències físiques o psíquiques. Suport familiar i social del xiquet amb càncer, sida, cromosomopaties i espina bífida. Problemes psicològics del malalt crònic.
  
30. Adolescència: epidemiologia de les alteracions en l'adolescent. Abús de substàncies tòxiques. Sexualitat de l'adolescent. Malalites de transmissió sexual. Contracepció i embaràs en l'adolescent.
  
Legislació, gestió, planificació, ordenació sanitària: 10 temes (20%)
  
1. El Reial Decret 137/1984, d'11 de gener, sobre estructures bàsiques de salut. La Llei 14/1986, de 25 d'abril, general de Sanitat. Drets i deures dels usuaris dels serveis del sistema sanitari públic. El Servei d'Atenció a l'Usuari.
  
2. Competències de la Generalitat Valenciana en matèria de Sanitat. La Conselleria de Sanitat: estructura i competències. Decret 33/1997, de 26 de febrer que aprova el Reglament Orgànic i Funcional de la Conselleria de Sanitat i normes de desenvolupament.
  
3. L'Atenció Primària. El Decret 42/1986, de 21 de març. Els equips d'Atenció Primària: estructura, organització i funcionament. Estatut de personal sanitari facultatiu de les institucions sanitàries de la Seguretat Social: Decret 3.160/1966, de 23 de desembre, del Ministeri de Treball (BOE núm. 312, de 30 de desembre).
  
4. La planificació sanitària: concepte i definició. Tipus. Les etapes del procés de planificació. Determinació de necessitats. Mètodes per a la identificació de problemes i necessitats de salut. Determinació de prioritats. Mètodes i tècniques per a establir prioritats en les decisions sanitàries.
  
5. Programes sanitaris: la seua elaboració. Etapes fonamentals. Mètodes principals d'assignació dels recursos sanitaris. Execució dels programes sanitaris. Avaluació de programes de salut: mètodes.
  
6. Els sistemes d'informació sanitària. Definició i concepte. Principals sistemes d'informació sanitària a Espanya i a la Comunitat Valenciana. Sistemes de registres d'informació assistencial. La història pediàtrica de salut. El conjunt mínim bàsic de dades.
  
7. Delimitació del Mapa Sanitari de la Comunitat Valenciana. Ordre de 27 de desembre de 1993. Ordre de 22 de desembre de 1994.
  
8. La garantia de qualitat total en Atenció Primària. Conceptes i metodologia.
  
9. Bases per a la utilització dels medicaments en AP.
  
10. Economia de la salut. Gestió i provisió de serveis sanitaris.
  
Prevenció - Promoció de la Salut: 5 temes (10%)
  
1. La consulta prenatal. Consell genètic. Vacunes sistemàtiques i no sistemàtiques. Calendari vacunal.
  
2. Prevenció de malalties transmissibles: prevenció d'exposició i quimioprofilaxi. Prevenció i control de malalties de gran prevalença: obesitat, hipercolesterolèmia, hipertensió arterial, càries, tabaquisme i drogaaddicció.
  
3. Atenció familiar. Estructura de la família. Cicle vital familiar. Entrevista i intervenció familiar. Salut i escola. Intervenció en l'escola.
  
4. Educació sanitària: elements generals i disseny de programes d'educació sanitària. Promoció de salut i prevenció en Atenció Primària. Conceptes. Criteris de priorització de programes i activitats. Estratègies d'intervencions sobre els factors de risc. Programes de salut. Metodologia per a la seua elaboració. Programes de salut infantil a la Comunitat Valenciana. Revisions de salut. Programa de salut escolar.
  
5. Control del xiquet i adolescents esportistes. Examen d'aptitud esportiva. Hàbits quotidians i salut: higiene, son, jocs i esport.
  
Epidemiologia - Estadística: 5 temes (10%)
  
1. Demografia sanitària. Estudi de poblacions. Aplicació en l'àmbit de l'Atenció Primària. Conceptes bàsics d'epidemiologia: tipus d'estudis epidemiològics. Mesures de risc. Epidemiologia de les malalties infantils.
  
2. Bases d'investigació en pediatria d'atenció primària.
  
3. Estadística sanitària bàsica. Conceptes d'estadística aplicada.
  
4. Estadística descriptiva. Test d'hipòtesi.